විකිරණශීලි ද්‍රව්‍ය රැගෙන හම්බන්තොට වරායට ඇතුළු වූ නෞකාවේ මෙරට නියෝජිත ආයතනය ඒ සම්බන්ධයෙන් වරද පිළිගෙන තිබෙනවා.ශ්‍රී ලංකා පරමාණුක බලශක්ති නියාමන සභාව පැවසුවේ, අදාළ සිද්ධියට කණගාටුව පළකරමින් එම ආයතනය ලිපියක්ද යොමු කර ඇති බවයි.නෙදර්ලන්තයේ සිට චීනය බලා යාත්‍රා කරමින් තිබූ ජර්මනියට අයත් අදාළ නෞකාව පසුගිය 20 වැනිදා රාත්‍රී 9 ට පමණ හම්බන්තොට වරායට ඇතුළු වී තිබුණේ, එහි ඇතිවූ යාන්ත්‍රික දෝෂයක් හේතුවෙන්.එවැනි අවස්ථාවක නෞකාවේ අන්තර්ගත දෑ සම්බන්ධයෙන් වරාය අධිකාරිය දැනුවත් කිරීම එය අයත් දේශීය නියෝජිත ආයතනයේ වගකීමක් වුවද, අදාළආයතනය එය පැහැර හැර තිබුණා.කෙසේ වෙතත්, වරාය අධිකාරිය සහ නාවික ආරක්ෂකයින් අනාවරණ කරගත්තේ නෞකාවේ විකිරණශීලී ද්‍රව්‍ය ඇති බවටයි.නෞකාවේ න්‍යෂ්ටික බලාගාරවල ඉන්ධන සඳහා භාවිත කරන යුරේනියම් හෙක්සාෆ්ලෝරයිඩ් නම් විකිරණ ඇසුරුම් 5 ක් තිබී ඇති අතර, ඒවා ජාත්‍යන්තරප්‍රවාහන රෙගුලාසි අනුව ඇසුරුම් කර තිබූ බව පරමාණු බලශක්ති නියාමන සභාව පැවසුවා.එසේ වුවද, පරමාණුක බලශක්ති පනතේ වගන්ති උල්ලංඝනය කිරීම හේතුවෙන් විෂයභාර රාජ්‍ය අමාත්‍ය දුමින්ද දිසානායක මහතාගේ ප්‍රධානත්වයෙන් පැවතිසාකච්ඡාවකින් අනතුරුව නෞකාව හම්බන්තොට වරායෙන් පිටත් කරහැරීමට පසුගියදා පියවර ගනු ලැබුවා.ශ්‍රී ලංකා පරමාණුක බලශක්ති නියාමන සභාව පැවසුවේ, අදාළ විකිරණශීලී ද්‍රව්‍යය නෞකාවේ ඇති බවට ප්‍රකාශ නොකිරීම සම්බන්ධයෙන් එහි දේශීය නියෝජිත ආයතනයට එරෙහිව ඉදිරියේදී නෛතික පියවර ගන්නා බවයි.